Marianne Thyssen

Marianne Leonie Petrus Thyssen (født 24. juli 1956 i Sint-Gillis-Waas) er en belgisk politiker. Hun har vært medlem av Europaparlamentet siden 1991. Thyssen var fra 15. mai 2008 til 23. juni 2010 leder av det flamske kristeligdemokratiske partiet Christen-Democratisch en Vlaams (CD&V). Hun var fra 2014 til 2019 EU-kommissær for Belgia i Juncker-kommisjonen.

Marianne Thyssen vokste opp som ett av tre barn i en bakerfamilie i Sint-Gillis-Waas. Hun gikk på skole i Wachtebeke og Sint-Niklaas og studerte deretter jus på Katholieke Universiteit Leuven (KUL) hvor hun også var vitenskapelig assistent. Hun har arbeidet som juridisk rådgiver og senere generalsekretær for kristelig forbund for små og mellomstore bedrifter. 

Sine første politiske erfaringer fikk Thyssen som medarbeider i Belgias helsedepartement. Hun ble i 1991 for første gang innvalgt til Europaparlamentet og gjenvalgt i 1994, 1999, 2004 og 2009.  Hun ble i 2004 nestleder i Det europeiske folkepartiet.

Referanser

Eksterne lenker 
 
 

Belgiske politikere
Medlemmer av Europaparlamentet
Europakommissærer
Personer fra distriktet Sint-Niklaas